**รายงานการวิเคราะห์ผลการประเมินคุณธรรมและความโปร่งใสในการดำเนินการของหน่วยงานภาครัฐ**

**องค์การบริหารส่วนตำบลกำแพงเซา**

**ปีงบประมาณ พ.ศ. 2562**

\*\*\*\*\*\*\*\*\*\*\*\*\*\*\*\*\*\*

**คำนำ**

 การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Tranparency Assessment-ITA) ประจำปีงบประมาณ พ.ศ.2562 มีเจตนารมณ์มุ่งหวังให้หน่วยงานภาครัฐกลุ่มเป้าหมายได้รับทราบระดับคุณธรรมและความโปร่งใสของหน่วยงานตนเองและนำข้อมูลผลการประเมิน รวมทั้งข้อเสนอแนะไปปรับใช้ในการพัฒนาและยกระดับการดำเนินงานของ หน่วยงานได้อย่างเหมาะสม เพื่อแสดงให้เห็นถึงความพยายามของหน่วยงานภาครัฐในการขับเคลื่อนมาตรการเชิงบวกด้านการป้องกันและปราบปรามการทุจริต รวมทั้งสะท้อนถึงความตั้งใจของหน่วยงานในการยกระดับมาตรฐาน การดำเนินงานตามหลักธรรมาภิบาล (Good Governace) ให้เป็นที่ประจักษ์ต่อสาธารณะทั้งในระดับชาติและระดับสากล

 รายงานการวิเคราะห์ผลการประเมินคุณธรรมและความโปร่งใสในการดำเนนิงานของหน่วยงานภาครัฐ ฉบับนี้ ประกอบด้วยผลคะแนนจากตัวชี้วัดทั้ง 10 ตัวชี้วัด ได้แก่ (1) การปฏิบัติหน้าที่ (2) การใช้งบประมาณ (3) การใช้อำนาจ (4) การใช้ทรัพย์สินของราชการ (5) การแก้ไขปัญหาการทุจริต (6) คุณภาพการดำเนินงาน (7) ประสิทธิภาพการสื่อสาร (8) การปรับปรุงระบบการทำงาน (9) การเปิดเผยข้อมูล และ (10) การป้องกันการทุจริตโดยประเมินผลจากการรับรู้ของผู้มีส่วนได้ส่วนเสียภายใน (Internal) การรับรู้ข้อมูลของผู้รับบริการ ผู้มาติดต่อ หรือผู้มีส่วนได้ส่วนเสียภายนอก (External) และการเผยแพร่ข้อมูลที่เป็นปัจจุบันบนเว็ปไซต์ของหน่วยงาน (Open Data) ซึ่งผลคะแนนครั้งนี้จะสะท้อนให้เห็นถึงผลการปฏิบัติงานของหน่วยงานในรอบปีงบประมาณ พ.ศ.2562

 องค์การบริหารส่วนตำบลกำแพงเซา หวังเป็นอย่างยิ่งว่า ผลการประเมินครั้งนี้จะช่วยสนับสนุน ส่งเสริม และยกระดับคุณธรรมและความโปร่งใส ในการดำเนินงานของหน่วยงานภาครัฐได้อย่างมีประสิทธิภาพ ทุกหน่วยงานได้ร่วมกันขับเคลื่อนการดำเนินงานภาครัฐภายใต้กรอบธรรมาภิบาล และประการสำคัญ คือ ได้มีบทบาทในการผลักดันกลไกในการป้องกันการทุจริตของประเทศ ซึ่งจะสามารถสะท้อนภาพลักษณ์เชิงบวกให้กับหน่วยงานภาครัฐ และส่งผลต่อการยกระดับค่าดัชนีการรับรู้การทุจริต (Corruption Perception Index : CPI) ของประเทศไทยให้มีอันดับและผลคะแนนที่ดียิ่งขึ้นไป

 องค์การบริหารส่วนตำบลกำแพงเซา

มีนาคม 2563

-2-

**1.หลักการและเหตุผล**

 สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรม โดยใช้ชื่อว่า “การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Tranparency Assessmen : ITA) ปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐ ได้ถูกกำหนดเป็นกลยุทธ์ที่สำคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 ( พ.ศ. 2560 – 2564) ซึ่งถือเป็นการยกระดับให้การประเมินคุณธรรมและความโปร่งใสในการดำเนินงานของหน่วยงานภาครัฐให้เป็น “มาตรการป้องกันการทุจริตเชิงรุก”) ที่หน่วยงานภาครัฐทั่วประเทศจะต้องดำเนินการ โดยมุ่งหวังให้หน่วยงานภาครัฐที่เข้ารับการประเมินได้รับทราบผลการประเมินและแนวทางในการพัฒนาและยกระดับหน่วยงานในด้านคุณธรรมและความโปร่งใสในการดำเนินงานได้อย่างเหมาะสม

**2. ผลการประเมินคุณธรรมและความโปร่งใสในการดำเนินงานของ องค์การบริหารส่วนตำบลกำแพงเซา**

 ผลการประเมินคุณธรรมและความโปร่งใสในการดำเนินงานของ องค์การบริหารส่วนตำบลกำแพงเซา โดยภาพรวมได้คะแนนเท่ากับร้อยละ 55 คะแนน ซึ่งถือว่ามีคุณธรรมและความโปร่งใสในการดำเนินงาน**ระดับ D**

**3.การวิเคราะห์ข้อมูล**

จากผลการประเมินคุณธรรมและความโปร่งใสจำแนกตามดัชนีขององค์การบริหารส่วนตำบลกำแพงเซา ประจำปีงบประมาณ พ.ศ. 2562 มีผลการวิเคราะห์ข้อมูลในแต่ละตัวชี้วัดที่แสดงให้เห็นถึงจุดแข็ง และจุดที่จะต้องพัฒนาไว้ดังต่อไปนี้

 **3.1 จุดแข็ง**

 (1) ตัวชี้วัดที่ 1 การปฏิบัติหน้าที่ เป็นคะแนนจากการประเมินการรับรู้ของบุคลากรภายในหน่วยงานต่อการปฏิบัติงานของบุคลากรในหน่วยงานของตนเอง ในประเด็นที่เกี่ยวข้องกับการปฏิบัติงานโดยยึดหลักตามมาตรฐาน มีความโปร่งใส ปฏิบัติงานหรือดำเนินการตามขั้นตอนและระยะเวลาที่กำหนดไว้ สะท้อนให้เห็นว่า หน่วยงานมีแนวโน้มการดำเนินงานที่เป็นไปตามหลักการความโปร่งใสและมีมาตรฐานในการปฏิบัติงาน แต่อย่างไรก็ดี หน่วยงานควรให้ความสำคัญมากขึ้นในเรื่องการปฏิบัติงานของบุคลกรในการให้บริการแก่ผู้มาติดต่อทั่วไปกับผู้มาติดต่อที่รู้จักเป็นส่วนตัวอย่างเท่าเทียมกัน

 **3.2 จุดที่ต้องพัฒนา**

 (1) ตัวชี้วัดที่ 4 การใช้ทรัพย์สินของราชการ เป็นคะแนนจากการประเมินการรับรู้ของบุคลากรภายในหน่วยงานต่อการใช้ทรัพย์สินของราชการ ในประเด็นที่เกี่ยวข้องกับพฤติกรรมของบุคลากรภายในในการนำทรัพย์สินของราชการของหน่วยงานไปเป็นของตนเองหรือนำไปให้ผู้อื่น และพฤติกรรมในการขอยืมทรัพย์สินของราชการ ทั้งการยืมโดยบุคลากรภายในหน่วยงานและการยืมโดยบุคคลภายนอกหน่วยงาน ซึ่งหน่วยงานจะต้องมีกระบวนการในการขออนุญาตที่ชัดเจนและสะดวก เห็นได้ว่า หน่วยงานจะควรมีการจัดทำแนวทางปฏิบัติ

-3-

เกี่ยวกับการใช้ทรัพย์สินของราชการที่ถูกต้องเพื่อเผยแพร่ให้บุคลากรภายในได้รับทราบและนำไปปฏิบัติ รวมถึงหน่วยงานจะต้องมีการกำกับดูแลและตรวจสอบการใช้ทรัพย์สินของราชการของหน่วยงานด้วย

 (2) ตัวชี้วัดที่ 8 การปรับปรุงระบบการทำงาน เป็นคะแนนจากการประเมินการรับรู้ของผู้รับบริการ ผู้มาติดต่อหรือผู้ส่วนได้ส่วนเสียของหน่วยงานต่อการปรับปรุงระบบการทำงาน ในประเด็นที่เกี่ยวข้องกับการปรับปรุงพัฒนาหน่วยงาน ทั้งการปฏิบัติงานของเจ้าหน้าที่และกระบวนการทำงานของหน่วยงานให้ดียิ่งขึ้น รวมไปถึงการนำเทคโนโลยีมาใช้ในการดำเนินงานเพื่อให้เกิดความสะดวกรวดเร็วมากยิ่งขึ้น เห็นได้ว่า หน่วยงานควรมีกระบวนการเปิดโอกาสให้ผู้รับบริการหรือผู้มาติดต่อเข้ามามีส่วนร่วมในการปรับปรุงพัฒนาการดำเนินงานเพื่อให้สอดคล้องกับความต้องการด้วย ทั้งนี้ นอกจากหน่วยงานจะต้องปรับปรุงพัฒนาการดำเนินงานให้ดีขึ้นแล้ว ยังควรให้ความสำคัญกับการปรับปรุงการดำเนินงานให้มีความโปร่งใสมากขึ้นอีกด้วย

 (3) ตัวชี้วัดที่ 5 การแก้ไขปัญหาการทุจริต เป็นคะแนนจากการประเมินการรับรู้ของบุคลากรภายในหน่วยงานต่อการแก้ไขปัญหาการทุจริตขอหน่วยงานในประเด็นที่เกี่ยวข้องกับการให้ความสำคัญของผู้บริหารสูงสุดในการต่อต้านการทุจริตอย่างจริงจัง เห็นได้ว่า หน่วยงานควรทบทวนนโยบายที่เกี่ยวข้องกับการป้องกันการทุจริตในหน่วยงานให้มีประสิทธิภาพและจัดทำแผนงานด้านการป้องกันและปราบปรามการทุจริตของหน่วยงาน เพื่อให้เกิดการแก้ไขปัญหาการทุจริตได้อย่างเป็นรูปธรรม รวมไปถึงการประเมินเกี่ยวกับประสิทธิภาพการแก้ไข ปัญหาการทุจริตของหน่วยงาน ที่จะต้องทำให้การทุจริตในหน่วยงานลดลงหรือไม่มีเลย และจะต้องสร้าง ความเชื่อมั่นในให้บุคลกรภายใน ในการร้องเรียนเมื่อพบเห็นการทุจริตภายในหน่วยงานด้วย รวมทั้งหน่วยงานควรมีกระบวนการเผ้าระวัง ตรวจสอบการทุจริตในหน่วยงาน รวมถึงการนำผลการตรวจสอบของฝ่ายตรวจสอบจากทั้งภายในและภายนอกหน่วยงานไปปรับปรุงการทำงานเพื่อป้องกันการทุจริตในหน่วยงาน

 (4) ตัวชี้วัดที่ 9 การเปิดเผยข้อมูล เป็นคะแนนจากการเผยแพร่ข้อมูลที่ปัจจุบันบนเว็บไซต์ของหน่วยงาน เพื่อเปิดเผยข้อมูลต่างๆ ของหน่วยงานให้สาธารณชนได้รับทราบ ใน 5 ประเด็น คือ (1) ข้อมูลพื้นฐาน ได้แก่ ข้อมูลพื้นฐาน ข่าวประชาสัมพันธ์ และการปฏิสัมพันธ์ข้อมูล (2) การบริหารงาน ได้แก่ แผนดำเนินงาน การปฏิบัติงาน และการให้บริการ (3) การบริหารเงินงบประมาณ ได้แก่ แผนการใช้จ่ายงบประมาณประจำปี และการจัดซื้อจัดจ้างหรือการจัดหาพัสดุ (4) การบริหารและพัฒนาทรัพยากรบุคคล ได้แก่ นโยบายการบริหารทรัพยากรบุคคล การดำเนินการตามนโยบายการบริหารทรัพยากรบุคคล และ หลักเกณฑ์การบริหารและพัฒนาทรัพยากรบุคคล และ (5) การส่งเสริมความโปร่งใสในหน่วยงาน ได้แก่ การจัดการเรื่องร้องเรียนการทุจริต และการเปิดโอกาสให้เกิดการมีส่วนร่วม ซึ่งการเผยแพร่ข้อมูลในประเด็นข้างต้นแสดงถึงการความโปร่งใสในการบริหารงานและการดำเนินงานของหน่วยงาน

 (5) ตัวชี้วัดที่ 10 การป้องกันการทุจริต เป็นคะแนนจากการเผยแพร่ข้อมูลที่เป็นปัจจุบันบนเว็บไซต์ของหน่วยงาน เพื่อเปิดเผยการดำเนินการต่างๆ ของหน่วยงานให้สาธารณชนได้รับทราบใน 2 ประเด็น คือ (1) การดำเนินการเพื่อป้องกันการทุจริต ได้แก่ เจตจำนงสุจริตของผู้บริหาร การประเมินความเสี่ยงเพื่อการป้องกันการทุจริต การเสริมสร้างวัฒนธรรมองค์กร และแผนปฏิบัติการป้องกันการทุจริต และ (2) มาตรการภายในเพื่อป้องกันการทุจริต ได้แก่ มาตรการภายในเพื่อส่งเสริมความโปร่งใสและป้องกัน การทุจริต ซึ่งการเผยแพร่ข้อมูลในประเด็นข้างต้นแสดงถึงความพยายามของหน่วยงานที่จะป้องกันการทุจริตในหน่วยงานให้ลดน้อยลงหรือไม่สามารถเกิดขึ้นได้

-4-

 (6) ตัวชี้วัดที่ 2 การใช้งบประมาณ เป็นคะแนนจากการประเมินการรับรู้ของบุคลากรภายในหน่วยงานต่อการดำเนินการต่างๆ ของหน่วยงาน ในประเด็นที่เกี่ยวข้องกับการใช้จ่ายงบประมาณ นับตั้งแต่การจัดทำแผนการใช้จ่ายงบประมาณประจำปีและเผยแพร่อย่างโปร่งใสจนถึงลักษณะการใช้จ่ายงบประมาณของหน่วยงานอย่างคุ้มค่า เป็นไปตามวัตถุประสงค์และไม่เอื้อประโยชน์แก่ตนเองหรือพวกพ้อง การเบิกจ่ายเงินของบุคลากรภายในในเรื่องต่างๆ เช่น ค่าทำงานล่วงเวลา ค่าวัสดุอุปกรณ์ หรือค่าเดินทาง ฯลฯ ตลอดจนกระบวนการจัดซื้อจัดจ้างและการตรวจรับพัสดุด้วย เห็นได้ว่า หน่วยงานควรให้ ความสำคัญกับการเปิดโอกาสให้บุคลากรภายในมีส่วนร่วมในการตรวจสอบการใช้จ่ายงบประมาณของหน่วยงานตนเองได้

 (7) ตัวชี้วัดที่ 7 ประสิทธิภาพการสื่อสาร เป็นคะแนนจากการประเมินการรับของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงานต่อประสิทธิภาพการสื่อสารในประเด็นที่เกี่ยวข้องกับการเผยแพร่ข้อมูลของหน่วยงานในเรื่องต่างๆ ต่อสาธารณชน เห็นได้ว่าหน่วยงานให้ความสำคัญกับการสื่อสารในเรื่องผลการดำเนินงานของหน่วยงานและข้อมูลที่สาธารณชนควรรับทราบ รวมถึงการจัดให้มีช่องทางให้ผู้รับบริการ ผู้มาติดต่อ หรือผู้มีส่วนได้ส่วนเสีย สามารถส่งคำติชมหรือความคิดเห็นเกี่ยวกับการดำเนินงาน การให้บริการ และมีการชี้แจงในกรณีที่มีข้อกังวล สงสัยได้อย่างชัดเจน นอกจากนี้ ยังควรสร้างการรับรู้เกี่ยวกับการจัดให้มีช่องทางให้ผู้มาติดต่อสามารถร้องเรียนการทุจริตของเจ้าหน้าที่ในหน่วยงานด้วย ซึ่งสะท้อนถึงการสื่อสารกับผู้รับบริการ ผู้มาติดต่อ หรือผู้มีส่วนได้ส่วนเสียอย่างมีประสิทธิภาพ

 (8) ตัวชี้วัดที่ 6 คุณภาพการดำเนินงาน เป็นคะแนนจากการประเมินการรับรู้ของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงานต่อคุณภาพการดำเนินงาน ในประเด็นที่เกี่ยวกับข้องกับการปฏิบัติหน้าที่ ของเจ้าหน้าที่ โดยยึดหลักตามมาตรฐาน ขั้นตอนและระยะเวลาที่กำหนดไว้อย่างเคร่งครัด เห็นได้ว่า ประชาชนหรือผู้รับบริการมีความเชื่อมั่นในคุณภาพการดำเนินงานของหน่วยงานว่ายึดหลักตามมาตรฐาน ขั้นตอนและระยะเวลาที่กำหนดไว้ มีการให้ข้อมูลที่ชัดเจนแก่ผู้รับบริการ ไม่นำผลประโยชน์ของพวกพ้องอยู่เหนือผลประโยชน์สาธารณะ และไม่พบว่ามีการเรียกรับสินบน อย่างไรก็ดี สิ่งที่ควรเป็นประเด็นในการพัฒนาเพื่อให้หน่วยงานได้คะแนนดีขึ้น ควรพัฒนาเกี่ยวกับหน่วยงานควรมีการเผยแพร่ผลงานหรือข้อมูลที่เป็นสาธารณะควรรับทราบอย่างชัดเจน ควรเผยแพร่ข้อมูลที่เข้าถึงได้ง่าย ไม่ซับซ้อน และมีช่องทางหลากหลาย ควรเปิดโอกาสให้ผู้รับบริการ หรือผู้มีส่วนได้ส่วนเสียเข้ามามีส่วนร่วมในการปรับปรุงการดำเนินงาน การบริการให้เกิดความโปร่งใส ปรับปรุงวิธีการและขั้นตอนการทำงานให้ดีขึ้น

 (9) ตัวชี้วัดที่ 3 การใช้อำนาจ เป็นคะแนนจากการประเมินการรับรู้ของบุคลากรภายในหน่วยงานต่อการใช้อาจของผู้บังคับบัญชาของตนเอง ในประเด็นที่เกี่ยวกับการมาอบหมายงาน การประเมินผล การปฏิบัติงาน การคัดเลือกบุคลากรเพื่อให้สิทธิประโยชน์ต่างๆ ซึ่งจะต้องเป็นไปอย่างเป็นธรรมและไม่เลือกปฏิบัติ เห็นได้ว่า บุคลากรภายในหน่วยงานมีความเชื่อมั่นต่อการใช้อำนาจของผู้บังคับบัญชาเกี่ยวกับการมอหมายงาน อย่างไรก็ดี สิ่งที่ควรเป็นประเด็นในการพัฒนาเพื่อให้หน่วยงานได้คะแนนดีขึ้น คือ หน่วยงานควรให้ความสำคัญมากขึ้นในเรื่องการประเมินผลการปฏิบัติงานตามระดับคุณภาพของผลงาน เนื่องจากมีบางกลุ่มตัวอย่างจากการประเมินที่ให้ความคิดเห็นว่า การประเมินและการเลื่อนระดับยังขาดความเป็นธรรม

-5-

**4. ข้อเสนอแนะจากการประเมินคุณธรรมและความโปร่งใสในการดำเนินงานของหน่วยงาน**

 4.1 ผลการประเมินตามแบบสำรวจความคิดเห็นผู้มีส่วนได้ส่วนเสียภายใน (Internal) บ่งชี้ให้เห็นว่าหน่วยงานมีแนวโน้มการดำเนินงานที่เป็นไปตามหลักการความโปร่งใสและมีมาตรฐานในการปฏิบัติงาน โดยบุคลากรส่วนใหญ่ยังเชื่อมั่นและแสดงความไว้วางใจต่อการบริหารงานของผู้บริหารที่มุ่งสู่การป้องกันและปราบปรามการทุจริตอย่างมีประสิทธิผลอย่างไรก็ดี สิ่งที่ควรเป็นประเด็นการพัฒนาสำหรับหน่วยงาน มีรายละเอียดดังนี้

|  |  |  |
| --- | --- | --- |
| **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| ตัวชี้วัดที่ 1 การปฏิบัติหน้าที่ | การปฏิบัติงาน การให้บริการแก่ผู้มาติดต่อราชการที่เป็นไปตามขั้นตอนระยะเวลาที่กำหนด | การปฏิบัติงาน ให้บริการแก่ผู้มาติดต่อราชการทุกคนอย่างเท่าเทียมกัน |
| ตัวชี้วัดที่ 2 การใช้งบประมาณ | 1)การรับรู้เกี่ยวกับแผนการใช้จ่ายงบประมาณประจำปีของหน่วยงาน2)การใช้จ่ายงบประมาณ | 1)สร้างการรับรู้เกี่ยวกับแผนการใช้จ่ายงบประมาณประจำปีให้กับบุคลากรภายในหน่วยงาน2)เปิดโอกาสให้บุคลากรภายในหน่วยงานมีส่วนร่วมในการตรวจสอบการใช้จ่ายงบประมาณ3)มีช่องทางเพื่อให้บุคลากรภายในหน่วยงานสามารถแจ้งเบาะแสอันควรสงสัย โดยมีมาตรการคุ้มครองผู้ร้องเรียน ข้อมูลของผู้ร้องเรียนจะต้องถูกเก็บรักษาไว้เป็นความลับ |

4.2 ผลการประเมินตามแบบสำรวจความคิดเห็นผู้มีส่วนได้ส่วนเสียภายนอก (External) บ่งชี้ให้เห็นว่าประชาชนหรือผู้รับบริการไม่เชื่อมั่นในคุณภาพการดำเนินงานของหน่วยงานว่ายึดหลักตามมาตรฐาน โดยอาจพบปัญหาการให้ข้อมูลที่ชัดเจนแก่ผู้รับบริการ รวมถึงการให้บริการที่ยังไม่เป็นธรรมหรือเท่าเทียมกันแก่ผู้รับบริการทุกกลุ่ม ส่วนของประสิทธิภาพการสื่อสาร หน่วยงานยังขาดการวางแผนด้านการสื่อสารต่อสาธารณชนที่ดี โดยอาจไม่เผยแพร่ข่าวสารที่เป็นปัจจุบันมากนัก ผู้รับบริการมองว่าการเข้าถึงมูลยังไม่สะดวก รวมถึงการจัดการข้อร้องทุกข์ร้องเรียนต่างๆ ที่อาจมีปัญหา อย่างไรก็ดี สิ่งที่ควรเป็นประเด็นการพัฒนาสำหรับหน่วยงานมีรายละเอียด ดังนี้

-6-

|  |  |  |
| --- | --- | --- |
| **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| ตัวชี้วัดที่ 7 ประสิทธิภาพการสื่อสาร | 1)การเผยแพร่ข้อมูลของหน่วยงาน2)การเผยแพร่ผลงานของหน่วยงาน | 1)มีการเผยแพร่ผลงานหรือข้อมูลที่สาธารณชนควรรับทราบอย่างชัดเจน2)การเผยแพร่ข้อมูลที่เข้าถึงได้ง่าย ไม่ซับซ้อนและมีช่องทางหลากหลาย3)สร้างการรับรู้เกี่ยวกับช่องทางให้ผู้มาติดต่อสามารถแสดงความคิดเห็น ติชม ร้องเรียนของเจ้าหน้าที่ในหน่วยงาน |
| ตัวชี้วัดที่ 8 การปรับปรุงระบบการทำงาน | 1)การปรับปรุงวิธีการ ขั้นตอนการดำเนินงาน การให้บริการ2)การเปิดโอกาสให้ผู้รับบริการมีส่วนร่วมในการปรับปรุงพัฒนาการดำเนินงาน การให้บริการ | เปิดโอกาสให้ผู้รับบริการ หรือผู้มีส่วนได้ส่วนเสียเข้ามามีส่วนร่วมในการปรับปรุงการดำเนินงานการบริการให้เกิดความโปร่งใส มีวิธีการและขั้นตอนการทำงานให้ดีชึ้น |

4.3 ผลการประเมินตามแบบตรวจการเปิดเผยข้อมูลสาธารณะ (OIT) หน่วยงานมีการวางระบบที่ค่อนข้างดีเพื่อเปิดเผยข้อมูลต่างๆ ของหน่วยงานให้สาธารณชนได้รับทราบอย่างเป็นปัจจุบัน ซึ่งการเผยแพร่ข้อมูลทั้งหมดแสดงถึงความพยายามของหน่วยงานที่จะป้องกันการทุจริตในหน่วยงานให้ลดน้อยลงหรือไม่สามารถเกิดขึ้นได้ หากหน่วยงานวางแผนการดำเนินงานในส่วนที่ยังมีข้อติดขัดอยู่บ้างเกี่ยวกับการเปิดเผยข้อมูลสาธารณะในชุดข้อมูลย่อย โดยเฉพาะชุดข้อมูลด้านการบริหารงานซึ่งเป็นชุดข้อมูลด้านการบริหารงาน ซึ่งเป็นชุดข้อมูลที่พบว่ายังไม่เผยแพร่ หรือยังไม่เป็นปัจจุบันมากที่สุดเมื่อเทียบกับชุดข้อมูลอื่นๆ น่าจะทำให้หน่วยงานสามารถยกระดับตนเองสู่ระดับที่สูงขึ้นได้ในอนาคต

|  |  |  |
| --- | --- | --- |
|  **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| ตัวชี้วัดที่ 9 การเปิดเผยข้อมูล | 1)ข้อมูลพื้นฐาน2)การบริหารงาน3)การบริหารเงินงบประมาณ4) การบริหารและพัฒนาทรัพยากรบุคคล5) การส่งเสริมความโปร่งใส | -ควรเปิดเผยข้อมูลด้านการบริหารงานซึ่งเป็นชุดข้อมูลย่อย  |
| ตัวชี้วัดที่ 10 การป้องกันการทุจริต | 1)การดำเนินการเพื่อป้องกันการทุจริต2)มาตรการภายในเพื่อป้องกันการทุจริต | -ไม่มี- |

-7-

5. ประเด็นที่จะต้องพัฒนาเนื่องจากได้คะแนนต่ำสุด ซึ่งประเมินจากการรับรู้ของผู้มีส่วนได้ส่วนเสียภายนอกหน่วยงาน มีรายละเอียด ดังนี้

|  |  |
| --- | --- |
|  **ตัวชี้วัด** | **ประเด็นการประเมิน** |
| ตัวชี้วัดที่ 8 การปรับปรุงการทำงาน | 1.เจ้าหน้าที่ของหน่วยงานที่ท่านติดต่อ มีการปรับปรุงคุณภาพการปฏิบัติงาน/การให้บริการให้ดีขึ้นมากน้อยเพียงใด |
| 2.หน่วยงานที่ท่านติดต่อ มีการปรับปรุงวิธีการและขั้นตอนการดำเนินงาน/การให้บริการดีขึ้น มากน้อยเพียงใด |
|  หน่วยงานที่ท่านติดต่อ มีการนำเทคโนโลยีมาใช้ในการดำเนินงาน/การให้บริการ ให้เกิดความสะดวกรวดเร็วมากขึ้น หรือไม่ |
| หน่วยงานที่ท่านติดต่อ เปิดโอกาสให้ผู้รับบริการ ผู้มาติดต่อ หรือผู้มีส่วนได้ส่วนเสีย เข้าไปมีส่วนร่วมในการปรับปรุงพัฒนาการดำเนินงาน/การให้บริการของหน่วยงานได้ดีขึ้น มากน้อยเพียงใด |
| หน่วยงานที่ท่านติดต่อ มีการปรับปรุงการดำเนินงาน/การให้บริการ ให้มีความโปร่งใสมากขึ้น มากน้อยเพียงใด |

ผลการประเมินข้างต้น ชี้ให้เห็นว่า สิ่งที่ควรพัฒนาเพื่อให้หน่วยงานได้คะแนนดีขึ้น คือ หน่วยงานควรให้ความสำคัญมากขึ้นในเรื่องการปรับปรุงการทำงาน โดยหน่วยงานอาจฝึกอบรมให้ความรู้กับบุคลากรภายในหน่วยงาน หรือ กำหนดมาตรการการบริการในการนำเทคโนโลยีมาใช้ในการดำเนินงานหรือการบริการ รวมถึงหน่วยงานควรจะมีการกำกับดูแลการปรับปรุงการทำงาน เพื่อให้การบริการมีความโปร่งใสมากยิ่งขึ้น

**6.ข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น**

|  |  |  |  |
| --- | --- | --- | --- |
| **มาตรการ** | **ขั้นตอนหรือวิธีการ** | **ผู้รับผิดชอบ** | **การกำกับติดตาม** |
| 1)มีแนวทางปฏิบัติเกี่ยวกับการใช้ทรัพย์สินของราชการที่ถูกต้อง | จัดทำแนวทางปฏิบัติเกี่ยวกับการใช้ทรัพย์สินของราชการที่ถูกต้อง | -สำนักงานปลัด | -รายงานความก้าวหน้ารอบ 6 เดือน-รายงานสรุปผล ณ สิ้นปีงบประมาณ |
| 2)ให้ความรู้เกี่ยวกับการป้องกันผลประโยชน์ทับซ้อน | 1)ฝึกบอรมบุคลากรเพื่อให้ความรู้เกี่ยวกับผลประโยชน์ทับซ้อน2)รณรงค์วิธีคิดแยกแยะระหว่างผลประโยชน์ส่วนตนและผลประโยชน์ส่วนร่วม ผ่านสื่อสังคมออนไลน์หรือสื่อสารสนเทศของหน่วยงาน | -สำนักงานปลัด |
| 3)ให้ความรู้เรื่องการประเมินคุณธรรมและความโปร่งใสในการดำเนินงานของหน่วยงานภาครัฐ | รณรงค์ให้ความรู้เรื่องการประเมินคุณธรรมและความโปร่งใสในการดำเนินงานของหน่วยงานภาครัฐ ผ่านสื่อสังคมออนไลน์หรือสื่อสารสนเทศของหน่วยงาน | -สำนักงานปลัด |
| 4)การปรับปรุงพัฒนาการปฏิบัติงานการให้บริการผู้มาติดต่อราชการที่เป็นไปตามขั้นตอนระยะเวลาที่กำหนด | 1) ทบทวน ปรับปรุงคู่มือการปฏิบัติงาน2) ทบทวน ปรับปรุงคู่มือ มาตรฐานการให้บริการประชาชน3) รณรงค์พัฒนาจิตสำนึกการให้บริการกับเจ้าหน้าที่ ผ่านสื่อสังคมออนไลน์หรือสื่อสารสนเทศของหน่วยงาน | -สำนักงานปลัด-กองคลัง-กองช่าง |
| 5)สร้างการรับรู้ให้บุคลากรในหน่วยงานเกี่ยวกับแผนการใช้จ่ายงบประมาณประจำปี และเปิดโอกาสให้บุคลากรในหน่วยงานมีส่วนร่วมในการตรวจสอบการใช้จ่ายงบประมาณ | 1) ประชาสัมพันธ์ข้อมูลข่าวสารเกี่ยวกับแผนการใช้จ่ายงบประมาณประจำปีให้บุคลากรรับทราบ2)ประชาสัมพันธ์ช่องทางการร้องเรียนให้บุคลากรรับทราบ | -สำนักงานปลัด-กองคลัง-กองช่าง |
| 6)เปิดโอกาสให้ผู้รับบริการ หรือผู้มีส่วนได้ส่วนเสียเข้ามามีส่วนร่วมในการปรับปรุงการดำเนินงาน | ประชาสัมพันธ์ช่องทางการร้องเรียนการให้ข้อเสนอแนะเพื่อให้บุคลากรและสาธารณชนรับทราบ | -สำนักงานปลัด-กองคลัง-กองช่าง |
| 7)มีการมอบหมายงาน การปฏิบัติงานรวมถึงการประเมินผลการปฏิบัติงานตามระดับคุณภาพของงาน โดยไม่เลือกปฏิบัติ | 1)สร้างความเข้าใจร่วมกันเกี่ยวกับเกณฑ์การประเมิน และการทำงาน2)ผู้บริหารเน้นย้ำในที่ประชุมเรื่องความเป็นธรรมในการประเมิน เพื่อเพิ่มความตระหนักให้กับหน่วยงาน | -สำนักงานปลัด-กองคลัง-กองช่าง |